91/516/ETY: Komission päätös, tehty 9 päivänä syyskuuta 1991, rehuseoksissa kiellettyjen ainesten luettelosta



Virallinen lehti nro L 281 , 09/10/1991 s. 0023 - 0024

Suomenk. erityispainos Alue 3 Nide 39 s. 0106

Ruotsink. erityispainos Alue 3 Nide 39 s. 0106



KOMISSION PÄÄTÖS, tehty 9 päivänä syyskuuta 1991, rehuseoksissa kiellettyjen ainesten luettelosta (91/516/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rehuseosten pitämisestä kaupan 2 päivänä huhtikuuta 1979 annetun neuvoston direktiivin 79/373/ETY(1), sellaisena kuin se on viimeksi muutettuna direktiivillä 90/654/ETY(2), ja erityisesti sen 10 artiklan c kohdan, sekä katsoo, että direktiiviä 79/373/ETY sovelletaan rajoittamatta muun muassa tietyistä eläinten ruokinnassa käytettävistä tuotteista 30 päivänä kesäkuuta 1982 annetun neuvoston direktiivin 82/471/ETY(3), sellaisena kuin se on viimeksi muutettuna direktiivillä 90/654/ETY, soveltamista; jälkimmäisessä direktiivissä säädetään, että sen vaatimukset täyttäviä tuotteita voidaan pitää kaupan rehuina tai rehuihin lisättyinä, haitallisten aineiden ja tuotteiden suurimmista sallituista pitoisuuksista rehuissa 17 päivänä joulukuuta 1973 annettu neuvoston direktiivi 74/63/ETY(4), sellaisena kuin se on viimeksi muutettuna direktiivillä 91/126/ETY(5), koskee vain aineita ja tuotteita, joiden esiintyminen rehuissa tai niiden raaka-aineissa on mahdotonta estää täysin; tätä direktiiviä sovelletaan rajoittamatta muiden rehuja koskevien yhteisön säännösten soveltamista, jäsenvaltiot ovat tähän saakka voineet vaatia, että niiden alueella kaupan pidetyt rehuseokset eivät sisällä tiettyjä aineksia, näistä rajoituksista johtuvat yhteisön sisäisen kaupan esteet olisi poistettava laatimalla yhteisön tasolla luettelo aineksista, joiden käyttö sellaisenaan olisi kiellettyä. n-alkaaneilla kasvatetuista Candida-hiivoista saatavien valkuaistuotteiden käyttö rehuissa on jo kielletty komission päätöksellä 85/382/ETY(6), eläinlääkintälainsäädännössä säännellään tiettyjen eläintautien hävittämistä ja valvontaa; erityisesti neuvoston direktiivillä 90/667/ETY(7) on annettu eläinjätteen hävittämistä, käsittelyä ja markkinoille saattamista sekä taudinaiheuttajien ehkäisemistä eläinperäisissä rehuissa koskevat eläinlääkintäsäännöt; jäsenvaltiot voivat kansallisella tasolla edelleen toteuttaa väliaikaisesti tiettyjä toimenpiteitä tautien hävittämiseksi, direktiivissä 79/373/ETY säädetään, että eläinten ja ihmisten terveyteen liittyvistä syistä rehuseoksissa kielletyistä aineksista laaditaan luettelo tieteen ja tekniikan tietämyksen kehitys huomioon ottaen, tämä luettelo vastaa sen laatimisen aikaista tilannetta ja siihen voidaan tehdä myöhemmin muutoksia ja lisäyksiä, ja tässä päätöksessä määrätyt toimenpiteet ovat pysyvän rehukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Liitteessä lueteltujen ainesten käyttö rehuseoksissa on kiellettyä. 2 artikla Tätä päätöstä sovelletaan rajoittamatta rehuissa olevia pieneliöitä koskevien säännösten, direktiivin 90/667/ETY 1 artiklan 2 kohdassa tarkoitettujen kansallisten toimenpiteiden sekä mainitun direktiivin 16 ja 20 artiklan noudattamista. 3 artikla Tätä päätöstä sovelletaan 22 päivästä tammikuuta 1992. 4 artikla Tämä päätös on osoitettu kaikille jäsenvaltioille. Tehty Brysselissä 9 päivänä syyskuuta 1991. Komission puolesta Ray MAC SHARRY Komission jäsen (1) EYVL N:o L 86, 6.4.1979, s. 30 (2) EYVL N:o L 353, 17.12.1990, s. 48 (3) EYVL N:o L 213, 21.7.1982, s. 8 (4) EYVL N:o L 38, 11.2.1974, s. 31 (5) EYVL N:o L 60, 7.3.1991, s. 16 (6) EYVL N:o L 217, 10.7.1985, s. 27 (7) EYVL N:o L 363, 27.12.1990, s. 51 LIITE LUETTELO KIELLETYISTÄ AINEKSISTA 1 Ulosteet, virtsa sekä ruoansulatuskanavan sisältö, joka on saatu ruoansulatuskanavan tyhjennyksen tai poiston yhteydessä sille suoritetusta käsittelystä tai sekoittamisesta riippumatta. 2 Nahat ja nahkajäte. 3 Siemenet, kasvit ja muu kasvien lisäysaineisto, jotka on sadonkorjuun jälkeen käsitelty kasvinsuojeluaineilla tiettyä tarkoitusta varten, sekä niistä peräisin olevat sivutuotteet. 4 Puu, sahanpuru ja muut puusta peräisin olevat tuotteet, jotka on käsitelty puunsuoja-aineilla. 5 Jätevesipuhdistamojen liete.